«Barchaga g‘amxo‘rlik — davlatning burchi!» — XDP nomzodi Maqsuda Vorisovaning saylovoldi dasturi

6 sentabr kuni Xalq demokratik partiyasining qurultoyida prezidentlik saylovlarida Maqsuda Vorisova partiya nomzodi sifatida qatnashishi tasdiqlandi.
Maqsuda Vorisova Xalq demokratik partiyasidan prezidentlik uchun birinchi ayol nomzod hisoblanadi. XDP nomzodi qurultoyda saylovoldi dasturini ham e’lon qildi.
Dastur loyihasining asosiy maqsadi — mamlakatda ijtimoiy tenglik va xalq demokratiyasi mezonlariga mos bo‘lgan davlat va jamiyat barpo etish.
«Ushbu vazifaning hal etilishi, birinchi navbatda, aholi keng qatlamlari farovonligi ta’minlanishini nazarda tutadi. Ikkinchidan, bunday davlatni shakllantirish barcha sohalarda ijtimoiy adolat va ijtimoiy tenglikni qaror toptirishni anglatadi. Uchinchidan, bu — fuqarolarning demokratik institutlar orqali aholining ijtimoiy kayfiyatiga, zarur hayotiy ehtiyojlarini amalga oshirishga ta’sir ko‘rsatadigan qonun hujjatlari loyihalarini tayyorlash, jamoatchilik ekspertizasi va muhokamalarida keng ishtirok etishini ta’minlovchi demokratiyadir», — dedi Maqsuda Vorisova.

Partiya saylov jarayonlari uchun quyidagi shiorlarni e’lon qildi:
Partiya dasturi to‘qqizta yo‘nalishdan iborat. «Gazeta.uz» ushbu dasturning muhim joylarini keltiradi.
«Har bir O‘zbekistonlik salohiyatini ro‘yobga chiqarish uchun teng imkoniyatlar yaratish asosiy vazifam, deb bilaman. Oilalar farovonligining o‘sishini, bolalar uchun baxtli bolalikni, yosh avlodning ishonchli kelajagini va qariyalarga g‘amxo‘rlik qilishni ta’minlash borasidagi takliflarni ilgari suryapman», — dedi Maqsuda Vorisova.
Kuchli ijtimoiy siyosat yuritish maqsadida partiya quyidagilarni amalga oshirishni zarur deb hisoblamoqda:
Maqsuda Vorisova ushbu yo‘nalishdagi ishlardan biri sifatida amaldagi pensiya tayinlash tizimini isloh qilish kerakligini ta’kidladi.
«Ishlayotgan xodimning pensiyaga chiqishida pensiya miqdorini tayinlash tartibi bugungi kun talablariga javob bermaydi. Xususan, pensiya miqdorini hisoblashda oxirgi o‘n yillik mehnat faoliyati davomidagi istalgan ketma-ket besh yil uchun (pensiya tayinlashni so‘rab murojaat etgan kishining tanlovi bo‘yicha) oylik ish haqi olinadi», — deydi u.
«Bizningcha, bu adolatdan emas. Yoshga doir pensiya miqdorini belgilashda fuqaro ishlagan davridagi istalgan besh yilni o‘zi tanlash imkoniga ega bo‘lishi kerak. Pensiyani hisob-kitob qilish uchun ish haqining maksimal chegarasi, ya’ni pensiyani hisoblash bazaviy miqdori chegarasini oshirish mavzusi ham bahsli masalalardan biri. Prezidentning tegishli farmoni bilan 2021 yilning 1 iyulidan pensiya va nafaqalarning eng kam miqdori oshirildi. Shuningdek, ijtimoiy nafaqalar uchun qo‘shimcha to‘lovlar joriy etildi. Inflyatsiya va koronavirus pandemiyasi davrida narxlarning oshib ketganini hisobga olsak, bu ko‘rsatkichlar pensionerning og‘irini yengillatmaydi», — deya qo‘shimcha qildi XDP nomzodi.
Shuningdek, ayollarga pensiya tayinlash uchun zarur bo‘lgan ish stajiga bolasi 3 yoshga to‘lguncha uni parvarishlash ta’tillarida bo‘lish vaqti to‘liq qo‘shib hisoblanishi haqidagi me’yorni qonunchilikka kiritish kerakligi aytilmoqda.
Bundan tashqari, XDP nomzodi quyidagilarni amalga oshirish zarurligini ta’kidladi:
Maqsuda Vorisova nogironligi bo‘lgan shaxslarning talab va ehtiyojlari, qonuniy huquq va manfaatlarini ta’minlash, maqsadida, «To‘siqsiz hayot» davlat dasturini va ularni ish bilan ta’minlash maqsadida «Nogiron shaxslar bandligiga ko‘maklashish» davlat dasturini qabul qilishni zarur deb hisoblashini ta’kidladi.
Shuningdek, Maqsuda Vorisovaning qayd etishicha, nogironligi bo‘lgan shaxslarning talab va ehtiyojlari, qonuniy huquq va manfaatlarini ta’minlash, bu boradagi tizimni tubdan yaxshilash maqsadida ilg‘or xorijiy tajribani inobatga olgan holda, quyidagi choralarni ko‘rish zarur:
«Iqtisodiy o‘sish barqaror bo‘lishi uchun qat’iy, lekin muvozanatli makroiqtisodiy siyosat yuritilishi kerak. Dasturda budjet xarajatlarini optimallashtirish, samarasiz imtiyozlar va subsidiyalarni bekor qilish, past inflyatsiya va so‘mning erkin kursini saqlab qolish belgilangan. Milliy boyliklar adolatli taqsimlanishini ta’minlash bo‘yicha qarorlar qabul qilinadi», — deydi Vorisova.
Partiya iqtisodiy siyosatning ijtimoiy samaradorligini ta’minlashda quyidagilarni ustuvor vazifalar deb hisoblaydi:
«Kelgusi 5 yilda davlatning asosiy vazifasi aholi bandligi va real daromadlarini oshirishdan iborat bo‘lishi kerak deb hisoblayman. Yollanma ishchilar va tadbirkorlar o‘rtasidagi munosabatlarni muvofiqlashtirish maqsadida, ijtimoiy hamkorlik mexanizmlarini ishlab chiqish, unda yangi ish joylari ham, yuqori ish haqi ham, jamiyatning ijtimoiy ehtiyojlari uchun undiriladigan soliqlar ham pirovardida bozor munosabatlarining samarali yo‘lga qo‘yilishi bilan bog‘liqligini to‘liq anglagan holda doimo yollanma ishchilar va tadbirkorlar manfaatlarini o‘zaro moslashtirish choralari ko‘riladi», — dedi XDP nomzodi.
Ta’kidlanishicha, buning uchun yollanma ishchilarning ish beruvchilar bilan o‘zaro munosabatlarida qonunlarga rioya qilinishini ta’minlaydigan va mehnat mojarolarining oldini oladigan «Yollanma ishchilar huquq va erkinliklari to‘g‘risida» qonunlarini qabul qilish lozim, deb hisoblaydi u.
Ijtimoiy yo‘naltirilgan iqtisodiyotda davlatning asosiy tartibga soluvchilik rolini yanada mustahkamlash zarurligi ta’kidlandi. Bunda:
Vorisovaning fikricha, ichki bozorni O‘zbekistonda ishlab chiqarilgan yuqori qo‘shimcha qiymatga ega tovarlar bilan to‘ldirish barqaror iqtisodiy rivojlanishning asosiy omillaridan biri bo‘ladi.
Shuningdek, prezidentlikka nomzod mahalliy hokimliklar darajasida hayot uchun muhim va xavfsiz oziq-ovqat mahsulotlari hamda kundalik zarur tovarlarni ishlab chiqarish bo‘yicha o‘rta muddatli hududiy dasturlarni shakllantirish va tasdiqlash lozimligi ta’kidlandi.
Hududiy rivojlantirish dasturlarida mahalliy sanoatning o‘sishi bilan bir qatorda qishloq xo‘jaligi mahsulotlari yetishtirishning samaradorligini oshirish, bu borada yer va suv resurslaridan samarali foydalanish masalalariga alohida e’tibor qaratish lozimligi qayd etildi. Bunda:
«Biz iqtisodiyotni liberallashtirish va erkin bozor munosabatlari jamiyatni ijtimoiy rivojlantirish maqsadlariga erishish kafolatini bermaydi, deb hisoblaymiz. Shu bois davlat va jamiyat tomonidan iqtisodiy rivojlanishni nazorat qilish hamda tartibga solish bo‘yicha demokratik tizimni shakllantirish lozim»,  — deydi Vorisova.
«Dunyoning ko‘plab mamlakatlarida qo‘llanilayotgan „hashamat solig‘i“ ya’ni qimmatbaho tovarlarga, masalan, hashamatli ko‘chmas mulk, qimmatbaho mashinalarga soliq solish joriy etiladi. Mamlakatdagi iqtisodiy resurslar bir hovuch odamlar qo‘lida to‘planib qolishiga yo‘l qo‘yib bo‘lmaydi. Bu resurslarda har bir fuqaroning haqqi, ulushi bor», — deya ta’kidladi u.
Bunda:
XDP nomzodi ijtimoiy ahamiyatga molik tovar va xizmatlar narxlari va tariflari normativ hujjatlarda belgilangan me’yorlardan oshib ketmasligi uchun ushbu narxlarni shakllantirish ustidan davlat va jamoatchilik nazoratini qat’iy o‘rnatish lozimligini ta’kidlamoqda.
Shu maqsadda quyidagi choralarni ko‘rish zarurligi ta’kilandi:
«Fermerlar uchun bank xizmatlarining rag‘batlantiruvchi usullarini joriy etish kerak deb hisoblayman. Ishchi kuchi ko‘p bo‘lgan hududlardan ishchi kuchi kam bo‘lgan hududlarga ko‘chib o‘tadigan oilalarni qo‘llab-quvvatlash bo‘yicha aniq asoslangan rejalar ishlab chiqiladi», — dedi Vorisova.
«Uy joy masalasi bir necha yillardan beri jamiyatimizning eng o‘tkir muammolaridan biri bo‘lib qolmoqda. Amalga oshirilayotgan qurilishlar ko‘lami xalq extiyojini qondira olmayapti. Aholimiz yiliga 700 ming nafardan ortiqqa ko‘paymoqda. Har yili 300 ming yangi oila qurilmoqda. Bularni inobatga olib aholini uy-joy bilan ta’minlashni yaxshilash asosiy maqsadlarimdan biridir», — deya qayd etdi Maqsuda Vorisova.
XDP partiyasi aholining ijtimoiy himoyaga muhtoj qatlamlari, jumladan, nogironligi bo‘lgan shaxslar, nogiron farzandlarni tarbiyalayotgan ota-onalar, og‘ir ijtimoiy ahvolga tushgan ayollar uchun arzon uy-joylar qurilishini yanada kengaytirishga erishishni rejalashtirayotganini ma’lum qildi.
Mazkur masalani hal etishda quyidagilarni amalga oshirish lozimligi aytildi:
XDP nomzodining ta’kidlashiga ko‘ra, bugungi kunda mamlakatda aholining 65 foizi markazlashgan ichimlik suvi, faqat 17 foizi oqova suv xizmatlari bilan ta’minlangan. Saylovoldi dasturida 2025 yilga qadar hududlarda ichimlik suvi ta’minoti tizimlarini kompleks rivojlantirish bo‘yicha qo‘shimcha choralar ko‘rilishi ko‘zda tutilmoqda. «Buning natijasida ichimlik suvi bilan ta’minlanganlik darajasi 90 foizga ko‘tarish zarur», — ta’kidlab o‘tadi Vorisova.
«Sog‘liqni saqlash tizimini moliyalashtirishda „aholi jon boshiga“ va „davolangan holat uchun“ tamoyillarini joriy etish kerak. Sog‘liqni saqlashni moliyalashtirishning manzilli va samarali usullarini tatbiq etish, kadrlarni tayyorlash va tibbiy xizmat ko‘rsatish sifatini oshirish, munosib ish haqi bilan ta’minlash choralarini ko‘rish asosiy vazifalarimdan deb bilaman», — deya qayd etdi Vorisova.
Olis va chekka hududlarda shifokorlarga bo‘lgan ehtiyojni qoplash uchun «Qishloq shifokori» dasturi amalga oshirilishi aytilmoqda. Shuningdek, maktabgacha ta’lim, maktablar va o‘rta maxsus ta’lim tashkilotlarida «Sog‘lom hayot» dasturi bo‘yicha fakultativ kurslar tashkil etilishi yo‘lga qo‘yilishi ko‘zda tutilmoqda.
Birlamchi tibbiy yordam sifati, ayniqsa, kam ta’minlangan aholiga malakali birlamchi tibbiy xizmat ko‘rsatish tarmog‘ini rivojlantirishda quyidagilar ustuvor yo‘nalishlar sifatida e’lon qilindi:
«Bugungi kunda mamlakatda tibbiyot eng kam haq oluvchi sohalardan biriga aylanib qoldi. Shu boisdan shifokorlarning ish haqini 2023 yilga borib 3 barobarga oshirish, hamshiralar oyligini esa 2 barobarga oshirish choralari ko‘riladi», — ta’kidladi Maqsuda Vorisova.
Xususiy shifoxonalarda 25 foizgacha ijtimoiy qiyin holatdagi bemorlar uchun bepul yordam tashkil etish qonuniylashtirilishi rejalashtirilmoqda.
«Dorixonalar va xususiy tibbiy muassasalar tadbirkorlik maqomidan chiqarilib, ularga alohida ijtimoiy tadbirkorlik maqomi berish haqida qonun qabul qilinadi. O‘tgan yillar davomida respublikamizda tug‘ruqlar soni sezilarli oshdi, ammo tug‘ruqxonalardagi o‘rinlar soni qisqardi, natijada tumanlardagi tug‘ruq bo‘limlarida ayollar va chaqaloqlar uchun tibbiy xizmat ko‘rsatish sifati pasayib bormoqda», — deydi Vorisova.
XDP nomzodi 6 yoshdan 7 yoshgacha bo‘lgan bolalarni bepul 100 foiz maktabgacha ta’lim bilan qamrab olishga erishish lozimligini ta’kidladi.
Dasturga asosan, maktabgacha, o‘rta, kasb-hunar va oliy ta’limda aholining barcha qatlamlariga teng imkoniyatlar yaratish uchun quyidagi choralarni ko‘rish belgilanmoqda:
Bundan tashqari, XDP dasturiga ko‘ra, maktabgacha ta’lim tizimida talaba, ishlash istagi bor onalarning farzandlari uchun bolani 2 yoshdan qabul qiluvchi maxsus guruhlar tashkil etiladi. Davlat, xususiy va uy bog‘chalarida yagona ta’lim dasturi asosida faoliyatini tashkil etish ta’minlanadi.
Bundan tashqari, olis va chekka hududlarda o‘qituvchilarga ehtiyojni qoplash uchun «Qishloq o‘qituvchisi» dasturi amalga oshirilishi ko‘zda tutilmoqda.
«Biz mamlakatda xalq demokratiyasi tizimini shakllantirish tarafdorimiz. Bu aholining barcha, jumladan, ijtimoiy himoyaga muhtoj qatlamlarining davlat va jamiyat hayoti, sud-huquq tizimida tenglik asosida ishtirok etishini ta’minlash demakdir», — deydi Vorisova.
Ushbu maqsadlarda quyidagilarga erishish zarurligi aytildi:
Fuqarolarning huquqlarini himoya qilish bo‘yicha sud mexanizmlarining maqbulligini ta’minlash, qonun ustuvorligini yanada mustahkamlash, huquqlar, majburiyatlar va imkoniyatlar tengligiga qat’iy amal qilish sud-huquq sohasini isloh etishdagi ustuvor yo‘nalishlar hisoblanishi ta’kidlandi.
Shu maqsadda quyidagilar belgilanmoqda:
Aholining ijtimoiy himoyaga muhtoj qatlamlari uchun huquqiy yordam va xizmat ko‘rsatish bo‘yicha ijtimoiy maqbul bo‘lgan tizim yaratish, ularga bepul maslahat beradigan «yuridik klinika"lar tarmog‘i rivojlantiriladi, dedi Vorisova.
XDP mamlakatda erkin fuqarolik jamiyatini yanada rivojlantirish tarafdori ekanligini ta’kidlab, ushbu maqsadda quyidagilarni amalga oshirishni maqsad qilmoqda:
«Yoshlarga oid davlat siyosati yoshlarning mamlakat siyosiy hayotidagi faol ishtirokini ta’minlashga xizmat qilishi lozim. Salohiyatli yoshlarga siyosiy partiyalar, fuqarolik jamiyatining boshqa institutlari tizimida ishlashini rag‘batlantirish zarur», — deydi Maqsuda Vorisova.
Davlat organlari faoliyatiga aholining ijtimoiy kayfiyatiga ta’sir ko‘rsatadigan muammolarni oldindan aniqlash va ularni samarali hal qilishni ta’minlaydigan zamonaviy «ijtimoiy diagnostika» uslublarini joriy qilish kerakligi ta’kidlandi.
«Yana bir muhim masala, prokuror tomonidan hokim qaroriga nisbatan 3 marotaba asosli protest kiritilgan taqdirda hokimning ishda qolish-qolmasligi masalasi mahalliy Kengash kun tartibida ko‘rilishini nazarda tutuvchi normalar ishlab chiqiladi», — dedi Maqsuda Vorisova.
«Biz O‘zbekistonning xalqaro mavqeini mustahkamlash, boshqa mamlakatlar bilan o‘zaro manfaatdorlik va teng huquqlilik asosida hamkorlik va sherikchilikni faol rivojlantirish, yaxshi qo‘shnichilik, mintaqaviy xavfsizlik va barqarorlikni ta’minlash tamoyillari asosida Mustaqil Davlatlar Hamdo‘stligi mamlakatlari bilan munosabatlarni rivojlantirishga yo‘naltirilgan tashabbuskor xalqaro siyosat yuritish tarafdorimiz», — deyiladi Maqsuda Vorisovaning dasturida.
Ushbu yo‘nalishda quyidagi vazifalar belgilanmoqda:
«Afg‘oniston bilan aloqalarda do‘stlik va yaxshi qo‘shnichilik aloqalarini qo‘llab qo‘vvatlash va ichki ishlarga aralashmaslik siyosatini ma’qullaymiz. Xukumat tranzitini milliy kelishuv asosida tinglik yyo‘li bilan hal etilishi tarafdorimiz», — deb aytdi XDP nomzodi.
Xalq demokratik partiyasi tashqi siyosat vazifalarini samarali amalga oshirishda gumanitar, madaniyat, san’at, ilm-fan, sport va turizm, nodavlat tashkilotlar hamda partiyalararo aloqalar sohalarida «xalq diplomatiyasi» usullarini qo‘llash hamda mamlakatning xalqaro nufuzini mustahkamlashda xalqaro axborot resurslaridan faol foydalanish tarafdori ekanligini ta’kidladi.
«Taqdim etilayotgan dasturimizda mamlakatni har tomonlama taraqqiy ettirish, olib borilayotgan barcha yo‘nalishdagi islohotlarning ijtimoiy samaradorligini oshirish, aholi turmush darajasini yuksaltirish, demokratik o‘zgarishlarni chuqurlashtirish va fuqarolik jamiyatini rivojlantirishga qaratilgan eng muhim masalalar qamrab olingan», — deya qo‘shimcha qildi Maqsuda Vorisova.